Kuns van Kommunikasie | Veldjoernalistiek - S-Leer
Om 'n veldjoernalis te wees, is soveel meer as net 'n notaboek, 'n pen, 'n goeie oor vir 'n storie of om sensasionele stories vir 'n koerant uit te snuffel. Dit behels 'n leefstyl gevul met nuuskierigheid en avontuur. Joernalis Mia Slabbert deel met jou wenke oor hoe om in hierdie veld suksesvol te wees.
Mia is 'n gebore veldjoernalis met 'n groot liefde vir mense en hulle stories. Met jare se ondervinding as joernalis in verskeie mediums en op talle platforms maak sy seker dat die ware storie met deernis en die nodige empatie vertel word. Vir haar is 'n storie nie net woorde op 'n stuk papier nie; dit is ook die mense wat daagliks daarmee saamleef.